कथाकार कोमलप्रसाद पोखरेलको अर्को महŒवपूर्ण विशेषता भनेको नेपाली समाजमा रहेका शैक्षिक बेथितिप्रति तीव्र रोष प्रकट गर्नु हो । कथाकार पोखरेल शिक्षण पेशामा लामो समयदेखि संलग्न रहँदै आएका छन् । उनले आफूले अध्यापन गराउँदा अनुभव गरेका शैक्षिक क्षेत्रका तीता दुःखदायी घटना र परिस्थितिहरूलाई आफ्ना कथामार्फत उल्लेख गर्दै नेपालको शैक्षिक क्षेत्रमा देखिएका खराब क्रियाकलापप्रति तीव्र रूपमा असन्तुष्टि प्रकट गरेका छन् । उनका त्यस्ता असन्तोेषहरू कतै शैक्षिक क्षेत्रका प्रशासक, कतै परिवारिक एवम् आर्थिक समस्यनका कारण र कतै राजनैतिक विसंगतिका कारण सृजना भएका घटना र परिस्थितिलाई व्यक्त गर्ने सन्दर्भमा प्रकट भएका छन् ।
